
Parlamentul  României

Camera  Deputaţilor
Comisia pentru sănătate  şi familie
              Nr. 28/ 396/ 19 septembrie 2008                                      

BIROULUI PERMANENT 

AL

CAMEREI DEPUTAŢILOR,

Vă înaintăm, alăturat, raportul asupra proiectului de lege privind aprobarea Ordonanţei Guvernului nr. 11/2008 pentru modificarea şi completarea  Legii nr. 263/2004 privind asigurarea continuităţii asistenţei medicale primare prin centrele de permanenţă (Plx 231/2008), adoptat de Senat în şedinţa din 15 aprilie 2008 şi  trimis comisiei  pentru examinare, în fond, în conformitate cu art. 95 din Regulamentul Camerei Deputaţilor, republicat, cu adresa  nr.PLx 231 din 22 aprilie 2008, Camera Deputaţilor fiind Cameră decizională. 
La întocmirea raportului, comisia a avut în vedere avizul Consiliului Legislativ nr. 112/31.01.2008, avizul Comisiei pentru muncă şi protecţie socială nr. 27/150 din 23 iunie 2008, avizul Comisiei juridice, de disciplină şi imunităţi nr.PLx 231/17. 06. 2008 şi avizul Comisiei pentru administraţie publică, amenajarea teritoriului şi echilibru ecologic nr. 26/2343 din 13 mai 2008.
În raport de obiectul şi conţinutul său, proiectul de lege face parte din categoria legilor ordinare în conformitate cu prevederile art.73 alin.(3) din Constituţia României, republicată.

PREŞEDINTE,
ACAD.PROF.UNIV.DR.MIRCEA IFRIM

Parlamentul  României

Camera  Deputaţilor
Comisia pentru sănătate  şi familie
                                                                               Nr. 28/ 396/ 19 septembrie 2008
R A P O R T 

asupra proiectului de lege privind aprobarea Ordonanţei Guvernului nr. 11/2008 pentru modificarea şi completarea  Legii nr. 263/2004 privind asigurarea continuităţii asistenţei medicale primare prin centrele de permanenţă (Plx 231/2008)

1. Cu adresa nr.PLx 231 din 22 aprilie 2008, Comisia pentru sănătate şi familie a fost sesizată cu dezbaterea, în fond, cu proiectul de lege privind aprobarea Ordonanţei Guvernului nr. 11/2008 pentru modificarea şi completarea  Legii nr. 263/2004 privind asigurarea continuităţii asistenţei medicale primare prin centrele de permanenţă (Plx 231/2008).
La întocmirea raportului, comisia a avut în vedere avizul Consiliului Legislativ nr. 112/31.01.2008, avizul Comisiei pentru muncă şi protecţie socială nr. 27/150 din 23 iunie 2008, avizul Comisiei juridice, de disciplină şi imunităţi nr.PLx 231/17. 06. 2008 şi avizul Comisiei pentru administraţie publică, amenajarea teritoriului şi echilibru ecologic nr. 26/2343 din 13 mai 2008.
Proiectul de lege are ca obiect de reglementare aprobarea Ordonanţei Guvernului nr. 11/2008 pentru modificarea şi completarea Legii nr. 263/2004 privind asigurarea continuităţii asistenţei medicale primare prin centrele de permanenţă, act normativ prin care au fost luate măsuri pentru definirea centrului de permanenţă ca formă de organizare pentru asigurarea continuităţii serviciilor de asistenţă medicală primară. Totodată a fost extinsă sfera de exercitare a activităţii medicului care funcţionează în regim de gardă şi s-a reglementat posibilitatea acestuia de a părăsi temporar centrul de permanenţă în timpul gărzii. Finanţarea serviciilor acordate se va realiza din bugetul aprobat Ministerului Sănătăţii Publice.
Având în vedere cele prezentate mai sus, Comisia pentru sănătate şi familie propune  Plenului Camerei Deputaţilor adoptarea proiectului de lege în forma adoptată de Senat.

2. În raport de obiectul şi conţinutul său, proiectul de lege face parte din categoria legilor ordinare în conformitate cu prevederile art.73 alin.(3) din Constituţia României, republicată.

   3.  La lucrările Comisiei pentru sănătate şi familie  din data de 17 septembrie 2008 au fost prezenţi toţi cei 14 membri ai comisiei.
Raportul comisiei  a fost adoptat cu 14 voturi pentru.
 4. Proiectul de lege, potrivit art.75 din Constituţia României, republicată şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.
PREŞEDINTE,

ACAD.PROF.UNIV.DR.MIRCEA IFRIM

